Twee sterf in Klerksdorp-brandArgieffoto ‘n Bejaarde vrou en ŉ 13-jarige seun is dood nadat ŉ brand in hul huis in Klerksdorp, Noordwes, ontstaan het. “Die seun is aanvanklik uit die brandende huis gered en is na ŉ nabygeleë hospitaal gehaas waar hy aan sy wonde beswyk het,” het Christo Venter, ŉ woordvoerder van ER24, Donderdag gesê. Hy het gesê daar was nog twee mense in die huis wat die vlammehel kon ontvlug. “Die ma en ŉ jong dogtertjie het die nagmerrie oorleef. Hulle is vir rookinaseming behandel en is na die Anncron-hospitaal geneem vir verdere behandeling.” Die oorsaak van die brand is nog nie bekend nie en word ondersoek.